पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की दूसरी लहर से देश बुरी तरह प्रभावित हुआ है। ऑक्सीजन नहीं मिलने से कई लोग जान गंवा चुके हैं। ऐसी स्थिति में रॉयल चैलेंजर्स बेंगलुरु ने ऑक्सीजन के लिए बुनियादी ढांचा खड़ा करने के लिए ब्लू जर्सी की नीलामी करेगी। सोशल मीडिया पर रॉयल चैलेंजर्स की ओर से वीडियो जारी किया गया है। जिसमें टीम के कप्तान विराट कोहली ने फ्रेंचाइजी की ओर से इस महामारी में मदद के लिए उठाए जा रहे कदमों के बारे में बताया। उन्होंने कहा, 'टीम आने वाले मैच में ब्लू जर्सी पहनकर उन लोगों के प्रति सम्मान प्रकट करेगी, जिन्होंने कोरोना काल में PPE किट पहनकर लोगों की जान बचाने के लिए काम किया।' उन्होंने आगे कहा कि ब्लू किट पर फ्रंट लाइन पर काम कर रहे लोगों को सम्मान देने के लिए संदेश भी लिखेंगे। वहीं RCB ने बेंगलुरु सहित ऐसे शहरों की पहचान की है, जहां पर ऑक्सीजन के लिए बुनियादी ढांचे तैयार करने के लिए मदद की जरूरत है। इसके लिए धन जुटाएगी।
हार्दिक पंड्या का परिवार 200 ऑक्सीजन कंसंट्रेटर्स दान करेगा
क्रिकेटर हार्दिक पंड्या के परिवार ने ग्रामीण क्षेत्र के लिए 200 ऑक्सीजन कंसंट्रेटर्स दान करने का फैसला किया है। शनिवार को चेन्नई सुपर किंग्स के खिलाफ मैच से पहले हार्दिक ने 200 ऑक्सीजन कंसंट्रेटर्स दान करने की घोषणा की। ऑलराउंडर हार्दिक और उनके भाई क्रुणाल पंड्या IPLमें मुंबई इंडियंस टीम के लिए खेलते हैं। इस समय भी वे टूर्नामेंट ही खेल रहे हैं।
हार्दिक ने कहा कि हमने ग्रामीण क्षेत्र के लिए 200 ऑक्सीजन कंसंट्रेटर्स दान करने का फैसला किया है।
मेरा मानना है कि ग्रामीण क्षेत्र में मेडिकल इंफ्रास्ट्रक्चर की काफी जरूरत है। हमारे देश में जो हालात हैं, उसे हम सभी बेहतर जानते हैं। फ्रंट लाइन वर्कर्स, मेडिकल स्टाफ और पुलिस समेत वह हर व्यक्ति जो इस हालात में कोरोना से लड़ रहा है, उन सभी के हम बहुत आभारी हैं। हालात को देखते हुए क्रुणाल, मैंने और खासकर मेरी मां ने भी हमारी तरफ से कुछ मदद करने का फैसला किया।
ऑस्ट्रेलिया खिलाड़ियों ने की थी शुरुआत
क्रिकेट खिलाड़ियों में भारतवासियों की मदद की पहल ऑस्ट्रेलियाई तेज गेंदबाज पैट कमिंस ने की थी। उन्होंने 50 हजार डॉलर (करीब 37 लाख रुपए) पीएम केयर्स फंड में डोनेट किए। इसके बाद पूर्व ऑस्ट्रेलियाई तेज गेंदबाज ब्रेट ली ने 1 बिट क्वाइन (करीब 41 लाख रुपए) का डोनेशन दिया था। उसके बाद से ही भारतीय सितारों की आलोचना हो रही थी कि वे मदद के लिए आगे क्यों नहीं आ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn